تۆرکیه‌نین بیرلشمیش میللتلر‌دکی دائمی نماینده‌سی فریدون سینیرلی‌اوغلو، بیرلشمیش میللتلر‌ گوونلیک شوراسینین دارتیشماسیز اصلاحاتلارا احتیاجی اولدوغونو بیلدیررک، اصلاحات پروسه‌سینی آسانلاشدیرماق اوچون سیاسی ایراده و اَسنک‌لیک طلچاغریسی ائتدی.
بیرلشمیش میللتلر‌ باش قورولوندا گوونلیک شوراسی اصلاحاتلارینین موذاکیره ائدیلدیگی اوتورومدا سینیرلی‌اوغلو، گونون گئرچکلرینی عکس ائتدیره‌ن اصلاحاتلار اوچون چابا گؤستریلمه‌یی لازیم اولدوغونو بیلدیردی.
سینیرلی‌اوغلو، گوونلیک شوراسینین داها تمثیلی، داها دموکراتیک، حسابا وئره‌بیلیر و داها ائتکیلی اولماسی اوچون قابساملی و قابساییچی یاناشما بیر یاناشیما احتیاج اولدوغونو دیله گتیردی.
بیرلشمیش میللتلر‌ گوونلیک شوراسین‌داکی اساس پروبلئمین، دائمی عضولوک و وتو مکانیزمیندن قایناقلاندیغینی وورغولایان سینیرلی‌اوغلو:
"دائمی عضولوک و وتو، یالنیز بو ایمتیازلارا صاحیب اولان اؤلکه‌لرین میللی چیخارلارینا خیدمت ائدیر" دئدی.
بو سیستمین گوونلیک شوراسینی ایشله‌وسیز حالا گتیردیگینی و دموکراتیک اولماقدان چیخاردیغینی بیلدیرن سینیرلی‌اوغلو، سئچیلمیش عضو ساییسی و بوتون عضو دؤولتلرین شورادا یئر آلما احتیمالی آرتیریلارسا، گوونلیک شوراسینین داها تمثیلچی و داها تأثیرلی اولاجاغینی سؤیله‌دی.
ایده‌آل اولاراق اصلینده وتو حاقینین لغو ائدیلمه‌سی لازیم اولدوغونو چونکو بعضی اؤلکه‌لر بو حاقا صاحب ایکن، بعضیلرینین بو حاق‌دان محروم اولماسینین هئچ بیر آچیقلاماسی اولمایاجاغینی ایفاده ائد‌ن سینیرلی‌اوغلو، تۆرکیه‌نین شورادا، وتودان ایستیفاده‌نین مهحدودلاشدیریلماسینا قارشی گیریشیملری دستکلدیگینی قید ائتدی.
